RSG | Podcast , ±23 min episodes every 1 week	|
Fanie du Toit vind meer oor die rehabilitasie en gereedskap vir mense met gestremdhede om so onafhanklik moontlik te kan wees. Hy hoor ook van die ondersteuningsnetwerk van maatskaplike werkers in die Wes-Kaap. Jacqui January en Fanie du Toit behandel luisteraarsnavrae oor die definisie van gestremdheid, hoe dit mense beperk, en redelike akkommodasie soos dit in die wetgewing vervat is.
Fanie du Toit gesels met 'n bekende sangeres oor haar lewe, en die inspirasie wat sy vir gestremdes is. Hy het ook gaan uitvind hoe om poste te adverteer vir blindes. En Jacqui January gesels met 'n spraakterapeut en kry wenke oor hoe om 'n pasgebore baba met Downsindroom se tong te stimuleer.
Fanie du Toit gesels met Heiron Joseph wat van sy nek af ondertoe verlam is in 'n duikongeluk. Heiron sukkel om weer in die arbeidsmark te kom, en doen intussen mondskilderye.
Jacqui January gesels met dr. Marlene Zwiegers, wat in haar laat vyftigs haar doktorsgraad voltooi het. Sy het eers gesukkel om werk kry om met kinders met leergestremdhede te werk. Sy vertel van haar uitdagings, en hoe om ander te help met hulle gestremdhede. En Fanie du Toit gesels met Brunhild Strauss, wat na 25 jaar in 'n rolstoel, weer self na sy persoonlike badkamerbehoeftes kan omsien. Hy vertel ook van sy eerste besoek aan die parlement, met baie tekortkominge vir rolstoelgebruikers.
Jacqui January gesels met Charne Hugo oor die leefwêreld van 'n kunstenaar met 'n gestremdheid in die vermaaklikheidsbedryf. En Fanie du Toit hoor van 'n besondere inisiatief wat ondersteuning, hulpmiddels en toerusting bied aan mense wat gestremd gelaat is na oorloë of diensplig.
21 Maart jaarliks is Wêreld Down Sindroom-dag. Jacqui January gesels met 'n arbeidsterapeut oor vroeë behandeling en kry 'n paar praktiese idees van aktiwiteite wat by die huis gedoen kan word met kinders met down sindroom.
Fanie du Toit vetel van bewusmaking en opvoeding oor die heffing op invoerbelasting van aangepaste motor voertuie vir mense met gestremdhede. Hy vind ook uit oor die regering se rol en die proses om die aangepaste voertuie te bekom vir persone met unieke behoeftes.
Fanie du Toit praat met 'n jong vrou wat aan gemoedsversteurings ly. Sy vertel van die ondersteuning way sy by haar famile kry, en hoe musiek help om die toestand beter te kan hanteer. En Jacqui January gesels met Christo de Klerk, 'n blinde persoon, en sy gids, Johannes Sefulalo. Hulle vertel van die lesse wat hulle by mekaar geleer het, en Christo vertel hoe hy tegnologie inspan om sy lewe makliker te maak.
Fanie du Toit vertel hoekom dit belangrik is om parkeergebiede vir mense met gestremdhede af te baken. Vir wie is dit spesifiek, en hoe bekom jy die parkeerskyfie en strandpermitte? En Jacqui January het gaan uitvind van gehoorverlies by kinders. Watter hulp is daar, en hoe kan jy help met skenkings?
Wêreld Gehoordag word elke jaar op 3 Maart gevier. Fanie du Toit kyk na die belangrikheid daarvan om jou gehoor te laat toets. En Jacqui January gesels met prof. De Wet Swanepoel wat saam met 'n span 'n gehoortoets ontwerp het.
Fanie du Toit vertel van die Nasionale Raad vir en van Persone met Gestremdhede se pogings om wanpersepsies en uitdagings oor die indiensneming van gestremdes in die arbeidsmark te kortwiek. En Jacqui January gesels met 'n jong vrou, wat een van 'n identiese tweeling is. Hulle is albei gestremd, maar staan hulle plek vol in die gemeenskap, en wil 'n positiewe verandering maak.
Die Voice of the Speechless-projek wil 'n stem gee vir diegene wat nie kan praat nie. Jana Viljoen is 'n ma van vier, waarvan drie spesiale behoeftes het. Sy is 'n sanger, en wil die spraak en klanke van kinders wat nie kan praat nie, vaslê. En Fanie du Toit gesels met Theriena Wentzel van die Nasionale Raad vir en van Mense met Gestremdhede oor die vordering wat die afgelope 30 jaar gemaak s ten opsigte van die bewusmaking, bemagtiging, menseregte en sosiale en ekonomiese insluiting van mense wat leef met gestremdhede.
12 Aug Middagvervolgverhaal
6 Aug Kortom
11 Aug Hoe verklaar jy dit?
4 Aug Hoe verklaar jy dit?
11 Aug Aanddiens
15 Aug Middagvervolgverhaal